18/02/2016 | Administración LocalMunicipal
Ames
Aprobación definitiva da Ordenanza municipal reguladora da prestación de alimentos do Concello de Ames

En sesión plenaria celebrada o 26 de novembro de 2015 prestouse aprobación inicial á Ordenanza municipal reguladora da prestación de alimentos do Concello de Ames Dito acordo de aprobación inicial foi sometido a exposición pública por prazo de 30 días hábiles, no Boletín Oficial da Provincia núm.237, de 11 de decembro de 2015, sen que durante o referido prazo fora presentada ningunha reclamación. De conformidade ao acordo plenario de 26 de novembro de 2015, ao non terse presentado ningunha reclamación durante o prazo de exposición pública, o acordo de aprobación inicial quedou elevado a definitivo de maneira automática. En cumprimento do previsto no artigo 70.2, en relación co artigo 65.2, da Lei 7/1985, de 2 de abril, reguladora das bases del réxime local (LRBRL), publícase o texto íntegro da Ordenanza municipal reguladora da prestación de alimentos do Concello de Ames O Concello de Ames colabora coa FESBAL (Federación Española de Bancos de Alimentos) no reparto de alimentos procedentes do FEAD 2014 -2020 (Fondo de Axuda Europea para persoas máis desfavorecidas ), colaboración consistente en distintas entregas anuais de alimentos por parte desta institución para que o Concello realice o reparto dos mesmos entre a poboación máis necesitada do termo municipal. A prestación réxese polos principios básicos establecidos no Programa operativo do Fondo de Axuda Europea para as persoas máis desfavorecidas 2014 – 2020, polo Regulamento (UE) Núm.223/2014 do Parlamento Europeo e do Consello de 11 de marzo, e polo Plan Nacional para a Inclusión Social (2013 - 2016) 1.- O obxecto da presente ordenanza é establecer as condicións que rexerán a concesión da axuda de alimentos do FEGA (Fondo Español de Garantía Agraria). 2.- A finalidade desta axuda é proporcionar apoio alimentario ás familias do termo municipal de Ames que se atopen nunha situación socio-económica precaria 1.- Serán beneficiarias desta axuda as unidades familiares que carezan de medios económicos, precisen desta axuda para satisfacer a necesidade básica de alimentación, e cumpran os requisitos esixidos na presente ordenanza.2.- Para os efectos desta ordenanza, enténdese por unidade familiar de convivencia as persoas que vivan soas ou o conxunto de persoas que convivan no mesmo marco físico e se atopen vinculadas co solicitante por matrimonio ou calquera outra forma de relación estable análoga á conxugal, por adopción, acollemento ou por parentesco ata o 4º grao, por consanguinidade, ou ata o 2º grao por afinidade Serán requisitos necesarios para a concesión desta axuda: a) Que a unidade familiar teña fixada a residencia no Concello de Ames, o que acreditará mediante volante de empadroamento. b) Que a renda económica da unidade familiar sexa inferior a: *Indicador Público de Rendas de Efectos Múltiples (IPREM). (Suprímese a referencia á contía exacta do IPREM, dado que é obxecto de modificación anual.) Para a determinación dos ingresos a partir dos que proceda o recoñecemento da axuda teranse en conta os ingresos de toda a unidade familiar. Computaranse como recursos da unidade familiar a totalidade dos ingresos que se obteñan polos conceptos de rendementos do traballo, retribucións, renda, prestacións ou calquera outro título, nos 3 meses anteriores á data da solicitude. Asimesmo terase en consideración o saldo medio dos últimos 3 meses das contas bancarias das que son titulares tódolos membros da unidade familiar. Cando non se poidan xustificar documentalmente ingresos acreditaranse por declaración xurada. Para o cómputo final dos ingresos, unha vez determinados estes, descontarase o aluguer ou hipoteca nunha cantidade máxima de 350 euros. Para realizar unha valoración da situación económica da unidade familiar tomarase como período de referencia os 3 meses anteriores á data da solicitude, rexeitando para o cálculo o cómputo das pagas extraordinarias. c) Que haxa informe técnico favorable no que se valorará a situación socio-económica da unidade de convivencia d) comunicar aos Servizos sociais calquera variación da situación socio-familiar que poida modificar as circunstancias que motivaron a solicitude e) destinar a axuda para alimentación familiar, nunca para a súa venta nin agasallo. f) reintegrar os produtos non caducados que non se vaian consumir g) acudir a recoller os alimentos na data e na hora establecidas para o reparto. Só se fará entrega domiciliaria nos casos previamente xustificados de xeito documental polo solicitante. h) cumprir o proxecto individualizado establecido, no seu caso, polos servizos sociais comunitarios básicos ou polo servizo especializado, ou ben ter pasado entrevista previa con algún traballador/a social.1.- As solicitudes para ser incluídas na listaxe de beneficiarios de alimentos formularanse por calquera dos membros da unidade familiar en modelo establecido no anexo I, e presentaranse nas oficinas municipais de servizos sociais situadas en Bertamiráns e no Milladoiro, ou por calquera dos medios previstos no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.2.-De forma excepcional os expedientes poderán ser incoados de oficio, mediante informe emitido polo persoal de servizos sociais, cando concorran circunstancias extraordinarias ou urxentes que así o aconsellen, quedando obrigado o beneficiario a aportar con posterioridade a documentación preceptiva.3.- As solicitudes poderán presentarse en calquera momento do ano, establecéndose polos técnicos encargados da súa valoración un mes específico para as renovacións anuais. Coa solicitude deberá achegarse a documentación seguinte documentación: - Fotocopia compulsada dos documentos de identidade dos membros da unidade familiar (DNI, pasaporte, tarxeta de residencia…) - Fotocopia compulsada do libro de familia ou documentación equivalente demostrativa da filiación. - Volante de convivencia. Este volante será solicitado á oficina xeral municipal polos servizos sociais. - Xustificantes de ingresos de todos os membros da unidade familiar. Para esta xustificación compre presentar a seguinte documentación acreditativa: - follas de salario de todos os membros da unidade familiar que perciban haberes - certificación de percibir ou non prestacións económicas por parte do Servizo Público de Emprego - certificación de percibir ou non prestacións ou pensións por parte da Seguridade Social, Xunta. - Copia do contrato de aluguer ou do préstamo hipotecario, de ser o caso. - Documento ou extracto bancario das entidades bancarias nas que confiasen as contas ou depósitos tódolos membros da unidade familiar, acreditativo do saldo medio existente nos 3 meses anteriores á solicitude. - Naqueles casos nos que non sexa posible achegar a documentación específica sinalada sobre os ingresos, aportarase declaración xurada de ingresos 1.- O/A técnico responsable do programa de alimentos comprobará que todas as solicitudes reúnan os requisitos esixidos na presente regulación, e requirirá á persoa interesada por escrito que emende os defectos que houbese, indicándolle que de non emendar a solicitude no prazo de 10 días teráselle por desistido da súa petición, previa resolución ditada nos termos previstos no artigo 42 da Lei 30/1992, de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.2.- Revisada a documentación e completada, excepcionalmente, e se fora o caso, cando xurdan dúbidas ante a inclusión ou exclusión dalgún solicitante na listaxe de beneficiarios de alimentos será valorada por unha comisión de valoración, esta rexerase polos criterios obxectivos recollidos neste documento, e estará composta - Presidente/a: Alcalde ou persoa en quen delegue - Vogais: 2 dos 4 técnicos seguintes: traballadores sociais do departamento, técnico encargado do programa, asesora xurídica. A resolución destas axudas, que lle corresponde ao Alcalde do Concello de Ames, notificaráselle á persoa solicitante, así como os prazos para reclamar, no domicilio que figure no expediente a efectos de notificacións. As datas de repartición de alimentos e a cantidade dos mesmos estará en función dos alimentos subministrados pola Cruz Roja Española e a súa periodicidade. Unha vez recibidos os alimentos polo concello distribúense en lotes, en cada reparto que se realice, por unidades familiares. A cantidade de alimentos que integren cada lote estará en función do número de persoas que formen a unidade familiar, así como das súas necesidades específicas (lactantes, menores, adultos con problemas de alimentación.) Unha vez preparados os lotes, comunícaselle por correo á persoa solicitante un día, unha hora e un lugar onde debe ir recollelos. Identificadas as persoas solicitantes, ou ben persoas autorizadas por estas para recoller os alimentos, entréganse os lotes e recóllese a sinatura no albará de entrega, quedando a persoa beneficiaria cunha copia. Para retirar os alimentos en representación do beneficiario haberá que aportar a autorización cuxo modelo está no Anexo III. No suposto de excedentes non suficientes para un reparto adicional para todos os beneficiarios da listaxe, utilizaranse, os alimentos sobrantes, para reparticións individuais excepcionais previo informe técnico xustificativo ao que se refire o artigo 5,2 da presente ordenanza. Se a persoa beneficiaria non acudise á recollida sen xustificación entenderase que o solicitante renuncia á axuda e causará baixa no programa. De forma aleatoria poderán realizarse controis para comprobar a correcta utilización da axuda recibida. A persoa responsable do programa de alimentos revisará periodicamente a inclusión e/ou exclusión das persoa solicitantes nas listaxes de beneficiarios, e comunicaráselle ás persoas beneficiarias o prazo e a documentación necesaria para renovar a súa solicitude anualmente. A ocultación ou falsidade dos datos ou documentos achegados pola persoa beneficiaria da axuda, así como o destinar a axuda a un fin distinto para o que foi concedida ou detectarse algunha irregularidade, implicará a baixa no programa e o impedimento de presentar unha nova solicitude por un período de 2 anos, sen prexuízo das responsabilidades que desta conduta se puideran derivar. En todo aquelo non previsto nesta ordenanza estarase ao disposto na normativa vixente. Esta ordenanza derroga expresamente a anterior ordenanza reguladora da prestación de alimentos publicada no BOP número 136 de 18 de xullo de 2013. Esta ordenanza entrará en vigor ao día seguinte de ser publicado no BOP de A Coruña, permanecendo vixente ata que se acorde a súa modificación ou derrogación expresa. Anexo I Impreso de solicitude Anexo II Impreso das obrigas das persoas beneficiarias Anexo III Autorización para retirar alimentos en representación da persoa beneficiaria Declaro, baixo a miña responsabilidade, que son certos os datos consignados na presente solicitude e quedo informado/a da obrigación de comunicar ao Departamento de Servizos Sociais deste Concello calquera variación que puidera producirse no sucesivo, sendo consciente de que a ocultación ou falsidade de datos implicará o impedimento da tramitación da solicitude. En Ames, a de de (Sinatura) *En cumprimento do disposto na Lei Orgánica 15/1999 de 13 de decembro, de Protección de Datos de Carácter Persoal, infórmaselle que os datos persoais obtidos mediante a cumprimentación deste documento, van ser incorporados para o seu tratamento nun ficheiro do que é titular o Concello de Ames. Asimismo, infórmaselle que a recollida e tratamento de ditos datos ten como finalidade exclusiva o control dos alimentos entregados e das familias que os reciben dentro do Plan de axuda alimentaria para as persoas máis necesitadas levada a cabo polo Fondo Español de Garantía Agraria. De acordo co previsto na citada Lei Orgánica, pode exercitar os dereitos de acceso, rectificación, cancelación e oposición dirixindo un escrito a esta entidade.1.- Fotocopia compulsada dos documentos de identificación dos membros da unidade familiar (DNI, pasaporte, tarxeta de residencia…) 2.- Fotocopia compulsada do libro de familia ou documentación equivalente demostrativa da filiación.3.- Volante de convivencia. Este volante será solicitado á oficina xeral municipal polos servizos sociais.4.- Xustificantes de ingresos de todos os membros da unidade familiar. Para esta xustificación compre presentar a seguinte documentación acreditativa: - follas de salario de todos os membros da unidade familiar que perciban haberes - certificación de percibir ou non prestacións económicas por parte do Servizo Público de Emprego - certificación de percibir ou non prestacións ou pensións por parte da Seguridade Social, Xunta. 5.- Copia do contrato de aluguer ou do préstamo hipotecario, de ser o caso.6.- Documento ou extracto bancario das entidades bancarias nas que confiasen as contas ou depósitos tódolos membros da unidade familiar sobre o saldo medio existente nos 3 meses anteriores á solicitude.7.- Naqueles casos nos que non sexa posible achegar a documentación específica sinalada sobre os ingresos, aportarase declaración xurada de ingresos Por medio da presente declaración considérome informado/a e manifesto a miña conformidade co que de seguido se expresa: 1.- Teño a obriga de comunicar aos Servizos sociais calquera variación da situación socio-familiar que poida modificar as circunstancias que motivaron a solicitude 2.-Teño a obriga de destinar a axuda que recibo gratuitamente para alimentación familiar, nunca para a súa venta, cesión. 3.- Teño a obriga de reintegrar os produtos non caducados que non se vaian a consumir 4.- Teño a obriga de acudir a recoller os alimentos na data e na hora establecidas para o reparto. Só se fará entrega domiciliaria nos casos informados favorablemente para elo polos técnicos de servizos sociais.5.- Teño a obriga de cumprir o proxecto individualizado establecido, no seu caso, polos servizos sociais comunitarios básicos ou polo servizo especializado, ou ben ter pasado entrevista previa con algún traballador/a social.6.- Son coñecedor/a e autorizo a que os meus datos persoais sexan incorporados para o seu tratamento nun ficheiro do que é titular o Concello de Ames 7.-Son coñecedor/a de que o tratamento e a recollida dos meus datos persoais ten como finalidade exclusiva o control dos alimentos entregados e das familias que os reciben dentro do Plan de axuda alimentaria ás persoas máis necesitadas levada a cabo polo Fondo Español de Garantía Agraria (FEGA). 8.- Son coñecedor/a de que conforme a Lei Orgánica 15/1999 de 13 de decembro, de Protección de Datos de Carácter Persoal, podo exercitar os dereitos de acceso, rectificación, cancelación e oposición dirixindo un escrito ao Concello Ames, de de 20 Asdo: Débese achegar copia do DNI, NIE ou pasaporte da persoa que autoriza a recollida, así como mostrar a identificación persoal da persoa autorizada. Ames, 4 de febreiro de 2016 O alcalde José M. Miñones Conde